cyanic-selkie/wikianc huggingface dataset:
เสียงความถี่มูลฐานที่ไม่มี
ตัวอย่าง
ความถี่มูลฐานที่ไม่มีปกติจะไม่ได้ยินจากกีตาร์โปร่ง กีตาร์คลาสสิก หรือเครื่องดนตรีสายอื่น ๆ ที่สายข้างหนึ่งเหนี่ยวอยู่กับสะพานยึดสาย ซึ่งจะอยู่ต่ำและรั้งสายติดกับกระดานเสียง ในกรณีเช่นนี้ การสั่นของสายในแนวข้างจะไม่มีผลอะไรที่สะพาน เพราะสะพานจะตอบสนองต่อแรงตึงของสาย ซึ่งมีความถี่ทวีคูณของความถี่แนวข้าง ในเครื่องดนตรีเช่นนี้ คนฟังจะได้ยินเสียงฮาร์มอนิกแรกสุดเป็นโน้ตต่ำสุด แต่กีตาร์ไฟฟ้าจะไม่เป็นอย่างนี้ แต่ละสายจะทำให้ได้ยินเสียงความถี่มูลฐานที่ไม่มี เพราะการสั่นในแนวข้างจะทำให้ตัวแปลแรงสั่นเป็นสัญญาณอิเล็กทรอนิกส์ คือ Pickup ตอบสนอง
ส่วนโทรศัพท์ทั่วไปไม่สามารถสร้างเสียงต่ำกว่า 300 Hz แม้เสียงความถี่มูลฐานโดยเฉลี่ยของชายจะอยู่ที่ประมาณ 150 Hz. แต่เพราะปรากฏการณ์นี้ ความถี่มูลฐานของเสียงผู้ชายก็ยังสามารถได้ยินได้ผ่านโทรศัพท์
ปรากฏการณ์นี้ บางครั้งใช้ในเครื่องเสียงเพื่อให้ดูเหมือนจะส่งเสียงต่ำกว่าที่จริง ๆ จะทำได้ เช่น ในกล่องเอฟเฟกต์หรือโปรแกรมเสริม จะมีฟิลเตอร์ Audio crossover ตั้งค่าที่ความถี่ต่ำแต่ยังเหนือระดับซึ่งระบบเสียงสามารถสร้างได้จริง ๆ และเสียงดนตรีที่ความถี่อยู่เหนือกว่าค่าที่ตั้ง ก็จะส่งโดยตรงไปที่เครื่องขยายเสียง ส่วนความถี่ที่ต่ำกว่าระดับที่ตั้งจะส่งไปยังวงจรซึ่งสร้างฮาร์มอนิกต่าง ๆ เหนือโน้ตความถี่ต่ำสุด แล้วก็จะรวมส่งสัญญาณที่ว่านี้ไปยังเครื่องเสียง ซึ่งทำให้ได้ยินเสียงความถี่ต่ำที่เครื่องเสียงไม่สามารถสร้างได้ กระบวนการสังเคราะห์ในเครื่องเสียงเช่นนี้ สามารถใช้ลดเสียงความถี่ต่ำจริง ๆ ที่จะสามารถได้ยินผ่านกำแพง หรือที่ทำของมีค่าซึ่งบอบบางให้แตกเสียหาย
เครื่องออร์แกนแบบท่อบางเครื่อง จะใช้กระบวนการนี้เพื่อสร้างเสียงเบสที่ไม่มีจริง ๆ ด้วยท่อซึ่งเล็กกว่าท่อที่ต้องมีหากจะสร้างเสียงจริง
ฟีนอล์ฟทาลีน
ฟีนอล์ฟทาลีน (phenolphthalein; ตัวย่อ: HIn, phph) เป็นสารประกอบที่มีสูตรเคมีคือ C20H14O4 นิยมใช้เป็นตัวบ่งชี้ (indicator) ในการไทเทรตกรด-เบส โดยจะไม่มีสีเมื่อทดสอบด้วยสารละลายกรดและมีสีชมพูอมม่วงเมื่อทดสอบด้วยสารละลายเบส นอกจากนี้ยังใช้เป็นยูนิเวอร์แซลอินดิเคเตอร์ ร่วมกับเมทิลเรด บรอมอไทมอลบลูและไทมอลบลู
เมื่ออยู่ในรูปเอเควียส ฟีนอล์ฟทาลีนจะมี 4 รูปแบบดังตาราง:
ฟีนอล์ฟทาลีนเคยใช้เป็นยาระบายอย่างอ่อน แต่ต่อมาเลิกใช้เนื่องจากเป็นสารก่อมะเร็ง ฟีนอล์ฟทาลีนและโซเดียมไฮดรอกไซด์เป็นส่วนผสมหนึ่งในหมึกล่องหน โดยหมึกที่เลือนหายไปเกิดจากการทำปฏิกิริยาระหว่างโซเดียมไฮดรอกไซด์กับคาร์บอนไดออกไซด์ในอากาศ
การสังเคราะห์
ฟีนอล์ฟทาลีนสามารถสังเคราะห์ได้จากการควบแน่นของทาลิกแอนไฮไดรด์กับฟีนอลสองตัวภายใต้สภาวะเป็นกรด กระบวนการนี้ค้นพบในปี ค.ศ. 1871 โดยอดอล์ฟ ฟอน ไบเออร์
กระบวนการนี้สามารถเร่งปฏิกิริยาได้โดยการใช้สารผสมซิงค์คลอไรด์และไทโอนิลคลอไรด์
เขากวางอ่อน
สำหรับเขากวางอ่อนที่เป็นเขาสัตว์ของกวาง ดูที่ เขากวาง
เขากวางอ่อน เอื้องม้าลาย หรือ เอื้องเขากวางอ่อน ชื่อวิทยาศาสตร์: Phalaenopsis cornu-cervi (Breda) Blume & Rchb. f. เป็นกล้วยไม้ป่า มีลักษณะช่อของดกคล้ายเขากวาง ดอกสีเหลือง มีแถบสีเข้ม ฤดุกาลออกดอกทั้งปี ลำต้นเจริญตามแนวยอด พบได้ตามป่าเขาในสภาพภูมิอากาศอบอุ่นชื้น  พบได้ในประเทศไทยหรือประเทศใกล้เคียง ในไทยพบได้ในหลายจังหวัดเช่น เชียงราย สุรินทร์ ชลบุรี จันทบุรี กาญจนบุรี และสตูล เป็นต้น
รายชื่อภาพยนตร์ไทย พ.ศ. 2492
'''รายชื่อภาพยนตร์ไทย ที่ออกฉายครั้งแรกใน พ.ศ. 2492'''
โรคติดเชื้ออุบัติใหม่
โรคติดเชื้ออุบัติใหม่ หรือ โรคติดเชื้ออุบัติซ้ำ (Emerging Infectious Diseases, EID) คือโรคที่เกิดจากสาเหตุการติดเชื้อโรคหรือโรคที่ติดต่อกันได้ ที่มีการอุบัติเกิดเพิ่มมากขึ้นในช่วงระยะเวลา 20 ปีที่ผ่านมา และมีการคาดการณ์ว่าจะเป็นภัยคุกคามมากขึ้นแก่มนุษยชาติในอนาคตต่อไป เชื้อโรคที่เป็นสาเหตุหลักของโรคนี้ แบ่งได้เป็นหลาย ประเภท คือ
ภาวะพหุสัณฐาน (ชีววิทยา)
ในทางชีววิทยา ภาวะพหุสันฐาน (polymorphism) คือภาวะที่ในประชากรเดียวกันของสปีชีส์หนึ่ง มีฟีโนทัยป์ที่แตกต่างกันตั้งแต่สองฟีโนทัยป์ขึ้นไป หรือกล่าวอีกนัยหนึ่ง คือมีรูปแบบตั้งแต่สองรูปแบบขึ้นไป ทั้งนี้การจะเรียกได้ว่าเป็นภาวะพหุสันฐาน ลักษณะที่แตกต่างนี้ต้องสามารถพบได้ในกลุ่มประชากรที่มีการจับคู่แบบสุ่มในพื้นที่และช่วงเวลาเดียวกัน
ICD-10 บทที่ 1: โรคติดเชื้อและโรคปรสิตบางโรค
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
ตำรวจป่าไม้
ตำรวจป่าไม้ ทำหน้าที่รับผิดชอบในการปกป้องทรัพยากรธรรมชาติสิ่งแวดล้อมและระบบนิเวศในชนบทโดยเฉพาะอย่างยิ่งอุทยานแห่งชาติและป่าแห่งชาติ นอกจากนี้ยังทำ หน้าที่เจ้าหน้าที่การจับกุมลอบล่าสัตว์ป่า, การสืบสวนการละเมิดสิ่งแวดล้อม, อาคารที่ผิดกฎหมาย , การปกป้องสัตว์คุ้มครองสัตว์บังคับสัตว์ใกล้สูญพันธุ์กฎหมายและการป้องกันไฟป่า
สำหรับในประเทศไทย ตำรวจป่าไม้คือ กองบังคับการปราบปรามการกระทำผิดเกี่ยวกับสิ่งแวดล้อม (บก.ปทส.) เป็นหน่วยงานระดับกองบังคับการ สังกัดกองบัญชาการตำรวจสอบสวนกลาง
เขาแกะ
เขาแกะ หรือชื่อพื้นเมืองอื่น เอื้องเขาแกะ, เขาควาย, เอื้องขี้หมา เป็นกล้วยไม้ชนิดหนึ่ง มีถิ่นกำเนิดในอินโดจีน
ลักษณะทางพฤกษศาสตร์
ใบมีลักษณะแบนคล้ายแวนด้า ยาวประมาณ 15 เซนติเมตร และบางกว่ากล้วยไม้ชนิดอื่นในสกุลเดียวกัน โคนใบซ้อนกันเป็นแผง ใบโค้งสลับกันในทางตรงกันข้าม ด้วยลักษณะนี้เองจึงได้ชื่อว่า “เขาแกะ”
ช่อดอกเป็นรูปทรงกระบอก มีลักษณะช่อดอกตั้งขึ้น ก้านช่อมักสั้นกว่าแกนช่อ มีดอกแน่นช่อ ดอกมีขนาดประมาณ 2 เซนติเมตร กลีบเลี้ยงบนรูปรี แกมรูปไข่กลับ กลีบเลี้ยงคู่ข้างรูปไข่กลับ กลีบดอกรูปขอบขนานแกมรูปไข่ ทั้งห้ากลีบสีขาว ปลายกลีบมนและขอบเป็นสีม่วงจาง กลีบปากรูปลิ่ม สีขาวอมม่วงจนถึงสีม่วงเข้ม ปลายกลีบมนและมีสีเข้มกว่าโคน กลีบมีเดือยดอกที่แบนและส่วนปลายโค้งงอ เส้าเกสรสั้น สีขาว ช่วงออกดอกไม่ทิ้งใบ
โก๋หลังวัง
โก๋หลังวัง เป็นภาพยนตร์ไทยย้อนยุค กล่าวถึงชีวิตของวัยรุ่นไทยในยุคทศวรรษ 1960 ที่นิยมเที่ยวเตร่แถบย่านการค้าวังบูรพา นิยมฟังเพลงตะวันตกของเอลวิส เพรสลีย์ ออกฉายเมื่อวันที่ 15 มีนาคม พ.ศ. 2545
เรื่องย่อ
ปี พ.ศ. 2503 "วังบูรพาภิรมย์" คือ แหล่งรวมวัยรุ่นชาย-หญิง ที่มีรสนิยมทั้งหลาย ที่ใหญ่ที่สุดแห่งหนึ่งของไทย สถานที่แห่งนี้ เต็มไปด้วยวัยรุ่นผู้นำแฟชั่นในทุกด้าน กระแสความนิยมที่เกิดขึ้น จากนักร้องดังของฝรั่งอย่าง เอลวิส เพรสลีย์, เจมส์ ดีนส์ ส่งผลถึงการแต่งกาย ไม่ว่าจะเป็นด้านเสื้อผ้า หรือว่าทรงผม ล้วนถอดแบบมาจากแม่แบบเมืองฮอลลีวู้ดแทบทั้งสิ้น รวมถึงกลุ่มนักเรียนชายสุดหล่อนิสัยดีที่มี วาทิน (อานัส ฬาพานิช) เป็นหัวหน้ากลุ่มด้วย
เมื่อชายทั้งหมดเป็นวัยรุ่นเลือดร้อน ที่มีความฝันคลุกกรุ่นอยู่ในหัวใจ เมื่อทุกกลุ่มต่างมีศักดิ์ศรี ที่ไม่มีสิ่งใดมาลบล้างได้ เมื่อทุกวินาทีแห่งความรัก ทำให้ชีวิตมีความหมายมากกว่าเดิม และเมื่อทุกอุดมการณ์รวมตัวกัน เป็นหนึ่งเดียวแห่งวังบูรพา ในนามแห่ง "โก๋หลังวัง"
คาโอริ ยามางาตะ
คาโอริ ยามางาตะ (山像 かおり Kaori Yamagata) เป็นนักพากย์ ชาวญี่ปุ่น เธอเป็นภรรยาของนักพากย์ชายชาวญี่ปุ่น เคซูเกะ อิชิดะ
แหล่งข้อมูลอื่น
1963
ทากูมิ คิตะมูระ
ทากูมิ คิตะมูระ (Takumi Kitamura (北村 匠海)) เป็นนักแสดง นักร้อง และนายแบบชาวญี่ปุ่น เขาเป็นตัวแทนของเซคชัน 3 ของ สตาร์ดัสโปรโมชัน เขาเป็นหัวหน้าของวงDish กลุ่มย่อยของ Ebidan ในฐานะสมาชิกของดิชเขาใช้ชื่อว่า Takumi
อันตัวข้าพเจ้านี้คือแมว
อันตัวข้าพเจ้านี้คือแมว หรือ แมวมอง เป็นนวนิยายแนวเสียดสีที่เขียนในปี ค.ศ. 1905–1906 โดยนัตสึเมะ โซเซกิ เรื่องราวเกี่ยวกับสังคมญี่ปุ่นในช่วงสมัยเมจิ (ค.ศ. 1868–1912) โดยเฉพาะในประเด็กเรื่องความพยายามผสมผสานวัฒนธรรมตะวันตกเข้ากับธรรมเนียมดั้งเดิมของญี่ปุ่น
ชื่อเรื่องของนวนิยายในภาษาญี่ปุนโดยโซเซกิคือ วางาไฮ วะ เนโกะ เดะ อารุ ซึ่งใช้ถ้อยคำด้วยทำเนียบภาษาระดับสูงมากซึ่งเหมาะกับชนชั้นสูงมากกว่า สื่อถึงการใช้คำโอ่และความทรนงตน คำพูดนี้มีค่อนข้างการเป็นการเหน็บแนม เพราะผู้พูดคือแมวบ้านที่เป็นมานุษยรูปนิยม เป็นแมวบ้านธรรมดาของครูสอนหนังสือ ไม่ใช่ผู้ดีสูงศักดิ์อย่างลักษณะการใช้คำพูด เป็นตัวอย่างของความรักในการเขียนเรื่องขบขันของโซเซกิ
หอออร์แกนลวิว
หอออร์แกนลวิว (Льві́вський орга́нний зал) เป็นห้องแสดงคอนเสิร์ตที่ตั้งอยู่ในโบสถ์นักบุญมารีย์ชาวมักดาลาในเมืองลวิว ประเทศยูเครน สร้างขึ้นในคริสต์ศตวรรษที่ 17 เป็นที่ตั้งของออร์แกนที่ใหญ่ที่สุดแห่งหนึ่งในยูเครน และจัดคอนเสิร์ตออร์แกน ดนตรีซิมโฟนิก และดนตรีเชมเบอร์ หอออร์แกนลวิวมีเนื้อที่ประมาณ 800 ตารางเมตรและสามารถรองรับแขกได้มากถึง 350 คน โดยจะมีการแสดงประมาณสามสิบครั้งในแต่ละเดือน
ประวัติ
หอตั้งอยู่ในกำแพงเดิมของโบสถ์นักบุญมารีย์ชาวมักดาลาซึ่งเป็นโบสถ์นิกายโรมันคาทอลิก อย่างไรก็ตาม ระหว่าง ค.ศ. 1753–1758 สถาปนิกนาม Martin Urbank ได้เริ่มปรับปรุงหอคอยกลาง ในขณะที่ต่อมา Sebastian Fesinger จะเพิ่มส่วนหน้าอาคารที่ตกแต่งเป็นรูปนักบุญดอมินิกและนักบุญไฮอะซินท์ ในช่วงปลายศตวรรษที่ 18 ทางการออสเตรียได้ปิดอาคารนี้อย่างถาวร ต่อมาที่นี้ได้ถูกใช้เป็นเรือนจำหญิงจนถึง ค.ศ. 1922
ออร์แกนแบบรีเกอร์–โคลสที่ติดตั้งภายในห้องแสดงคอนเสิร์ตได้รับมอบหมายให้ผลิตจากเกอบรือเดอร์ รีเกอร์ ใน ค.ศ. 1932 และได้รับการติดตั้งใน ค.ศ. 1933 ในสมัยโซเวียต ห้องแสดงคอนเสิร์ตสามารถใช้งานได้หลากหลาย ซึ่งรวมถึงเป็นห้องกีฬาและห้องเต้นรำ พื้นที่ดังกล่าวเป็นของสถาบันสารพัดช่างจนถึงคริสต์ทศวรรษ 1960 หลังจากนั้นวิทยาลัยดนตรีลวิวได้ดัดแปลงใหม่ให้เป็นหอออร์แกนซึ่งยังคงใช้งานมาจนถึงทุกวันนี้
หอออร์แกนและดนตรีเชมเบอร์ลวิว ได้รับการก่อตั้งขึ้นในฐานะองค์การจัดคอนเสิร์ตอย่างเป็นทางการใน ค.ศ. 1988
คนแคระ (มิดเดิลเอิร์ธ)
คนแคระ ในจินตนิยายของ เจ. อาร์. อาร์. โทลคีน เป็นสิ่งมีชีวิตที่มีรูปร่างเล็กเตี้ย แต่ล่ำสันแข็งแรง ทรหดอดทน มีหนวดเครายาวเฟิ้ม เป็นชนเผ่าที่ชำนาญในการช่างมากที่สุด พวกเขาเป็นมิตรอย่างมากกับพวกฮอบบิท พวกคนแคระเรียกตัวเองว่า คาซัด อันเป็นชื่อที่เทพอาวเลตั้งให้กับพวกเขา แต่พวกเอลฟ์เรียกพวกเขาว่า เนากริม ซึ่งมีความหมายว่า ชนผู้ไม่เติบโตอีกต่อไป
คนแคระมีบทบาทอยู่ในวรรณกรรมของโทลคีนหลายเรื่อง ได้แก่ เดอะฮอบบิท เดอะลอร์ดออฟเดอะริงส์ ซิลมาริลลิออน ตำนานบุตรแห่งฮูริน รวมถึงงานเขียนอื่น ๆ ของคริสโตเฟอร์ โทลคีนด้วย คือ Unfinished Tales และ ประวัติศาสตร์มิดเดิลเอิร์ธ
ประวัติ
ในจินตนิยายชุดมิดเดิลเอิร์ธของโทลคีน 'คนแคระ' เป็นสิ่งมีชีวิตชนิดเดียวที่ไม่ได้เกิดจากการสร้างสรรค์ของมหาเทพอิลูวาทาร์ แต่เกิดขึ้นจากการสร้างของวาลา นามว่า อาวเล ผู้เป็นเทพแห่งการช่าง เนื่องจากไม่สามารถอดทนรอการมาถึงของเหล่าบุตรแห่งอิลูวาทาร์ได้ แต่ต่อมามหาเทพอิลูวาทาร์ก็รับเหล่าคนแคระเอาไว้เป็นบุตรบุญธรรม โดยมีข้อแม้ให้พวกเขาต้องนอนหลับอยู่ใต้ภูเขาก่อน จนกว่าบุตรผู้ใหญ่ของพระองค์ คือพวกเอลฟ์ จะตื่นขึ้นมาบนโลก
อาวเลสร้างคนแคระขึ้นในยุคที่เมลคอร์กำลังเรืองอำนาจสร้างความวุ่นวายอยู่บนพิภพ ดังนั้นพระองค์จึงสร้างให้คนแคระมีความทรหดอดทน ไม่ตกอยู่ในอำนาจชั่วร้ายโดยง่าย พวกคนแคระนับถือเทพอาวเลเป็นบิดาของตน และเชื่อกันว่า หลังจากสิ้นชีวิตไปแล้ว พวกเขาจะได้ไปอยู่ในท้องพระโรงของเทพอาวเล เพื่อคอยรับใช้พระองค์และร่วมในการรบครั้งสุดท้ายของอาร์ดา
ต้นตระกูลคนแคระอีกสองคน เดินทางไปตั้งอาณาจักรของตนที่ทางตะวันตกของมิดเดิลเอิร์ธ โดยตั้งนครอยู่ในเทือกเขาเอเร็ดลูอิน พรมแดนตะวันออกของแผ่นดินเบเลริอันด์ ได้แก่ อาณาจักรโนกร็อด และเบเลกอสต์ เป็นต้นตระกูลของคนแคระในสายวงศ์ ไฟร์เบียร์ด (Firebeard)  และ บรอดบีม (Broadbeam)  ตามลำดับ ต้นตระกูลคนแคระอีกสี่คนที่เหลือ เดินทางไปตั้งอาณาจักรทางดินแดนตะวันออกไกลของมิดเดิลเอิร์ธ ไกลจนถึงเทือกเขาโอโรคาร์นิ คนแคระทั้งสี่นี้เป็นต้นตระกูลของคนแคระในสายวงศ์ ไอรอนฟิสต์ (Ironfist), สติฟเบียร์ด (Stiffbeard) , แบล็คล็อก (Blacklock)  และ สโตนฟุต (Stonefoot)  พลเมืองในสายวงศ์เหล่านี้ไม่ได้ปรากฏบทบาทในปกรณัมชุดมิดเดิลเอิร์ธ
ภาษาของคนแคระคือ คุซดุล (Khuzdul) เป็นภาษาที่พวกเขาใช้เจรจากันเองเป็นการภายใน และไม่ยอมสอนให้กับเผ่าพันธุ์อื่นได้เรียนรู้ โดยพวกเขายอมที่จะไปศึกษาภาษาของพวกเอลฟ์เสียเอง
คนแคระถนัดใช้ขวานเป็นอาวุธมากที่สุด แต่ก็สามารถสร้างอาวุธชั้นดีอื่น ๆ ได้เป็นจำนวนมาก พวกเขานิยมตั้งอาณาจักรอยู่ใต้ภูเขา จึงไม่สามารถทำการเกษตรได้ อาหารของพวกเขาได้มาจากการทำการค้าแลกเปลี่ยนกับพวกเอลฟ์ ในยุคแรกคนแคระมีสัมพันธภาพอันดีกับพวกเอลฟ์ บุกเบิกทำการค้ากับพวกเอลฟ์มาตั้งแต่สมัยยุคที่หนึ่ง ได้สร้างอาวุธชั้นดีให้กับพวกเอลฟ์เป็นจำนวนมาก แต่ภายหลังเกิดเหตุขัดแย้งวิวาทกันด้วยอำนาจของดวงมณีซิลมาริลที่ประดับอยู่บนสร้อยพระศอเนากลาเมียร์ เกิดสงครามแย่งชิงซิลมาริลระหว่างคนแคระกับเอลฟ์แห่งอาณาจักรโดริอัธของกษัตริย์ธิงโกล และกลายเป็นรอยด่างพร้อยระหว่างชาติพันธุ์ทั้งสองมาโดยตลอด
เผ่าพันธุ์
นอกจากนี้ยังมีเผ่าพันธุ์เล็ก ๆ ของคนแคระอีกกลุ่มหนึ่ง คือ คนแคระค่อม (Petty Dwarves) ภาษาซินดารินเรียกว่า นอยกิธนิบิน ปรากฏในงานเขียนเรื่อง ตำนานบุตรแห่งฮูริน ตำนานเล่าว่าพวกเขาถูกเนรเทศออกจากอาณาจักรของคนแคระด้วยความผิดอย่างใดอย่างหนึ่ง ต้องเร่ร่อนไปในดินแดนเบเลริอันด์ นานไปฝีมือช่างก็ด้อยลง ร่างก็เล็กแกร็นลง จนต้องหาเลี้ยงชีพด้วยการขุดของป่าและด้วยการลักขโมย คนแคระค่อมคนสุดท้ายที่ปรากฏในตำนานคือ มีม
สิ่งประดิษฐ์
เผ่าพันธุ์คนแคระได้ชื่อว่าเป็นกลุ่มที่มีฝีมือช่างดีที่สุดบนมิดเดิลเอิร์ธ เสมอกันกับชาวโนลดอร์ (เนื่องจากเป็นศิษย์ของอาวเล เทพแห่งการช่าง เช่นเดียวกัน) สิ่งประดิษฐ์ที่มีชื่อเสียงของพวกคนแคระในปกรณัมชุดมิดเดิลเอิร์ธ ได้แก่
ตำรวจรถไฟ
ตำรวจรถไฟ (Railway police, Railroad police) เป็นกลุ่มบุคคลที่มีหน้าที่ตรวจตราความเรียบร้อย, ความปลอดภัย และทรัพย์สินส่วนบุคคลในบริเวณสถานีรถไฟ รวมถึงทรัพย์สินภายในตู้บรรทุกของรถไฟ ตำรวจรถไฟมีอำนาจเต็มในการรักษาความปลอดภัยภายในสถานีรถไฟ ซึ่งในส่วนนี้ก็ต้องเป็นไปตามแต่ละประเทศ ในบางประเทศตำรวจรถไฟไม่ได้มีหน้าที่โดดเด่นกว่าตำรวจท้องที่ โดยตำรวจรถไฟจะมีหน้าที่เหมือนตำรวจรักษาความปลอดภัยทั่วไป แต่บางแห่งตำรวจรถไฟได้รับอำนาจเต็มในการรักษาความปลอดภัยมากกว่าตำรวจหน่วยอื่น ๆ
ในสหรัฐ และประเทศแคนาดา ตำรวจรถไฟจะมีหน้าที่ดูแลในส่วนของรถไฟชั้นที่หนึ่ง จนถึงระดับที่ลดลงตามลำดับชั้น ในบางประเทศหน่วยงานนี้จะเป็นลักษณะกองกำลังตำรวจภาคพื้นดินมากกว่าที่จะแยกตัวเป็นหน่วยงานอิสระ ในสหราชอาณาจักร อำนาจในการรักษาความปลอดภัยของสถานีรถไฟจะขึ้นอยู่กับสำนักงานตำรวจขนส่งสหราชอาณาจักร ซึ่งเป็นตำรวจขนส่งในส่วนของภูมิภาคสหราชอาณาจักร มีหน้าที่รับผิดชอบรักษาความปลอดภัยทางรถไฟและสถานีรถไฟ พร้อมทั้งระบบขนส่งมวลชนทั่วทั้งสหราชอาณาจักร
เทศภักดิ์ นิยมเหตุ
เทศภักดิ์ เข้ารับการรักษาอาการป่วยเมื่อวันที่ 10 มีนาคม พ.ศ. 2538 ที่โรงพยาบาลสมิติเวช และเสียชีวิตเมื่อวันที่ 1 เมษายน พ.ศ. 2538 ญาติพี่น้องได้นำศพไปทำการฌาปนกิจ ณ เมรุวัดธาตุทอง กรุงเทพฯ เมื่อวันที่ 1 พฤษภาคม พ.ศ. 2538 สิ้นสุดชีวิตนักแปลมือทองด้วยอายุเพียง 55 ปี 6 เดือน 29 วัน
ตำรวจรถไฟ
ไทย
กองบังคับการตำรวจรถไฟ เป็นหน่วยงานที่ดูแลพื้นที่ในส่วนบริเวณรถไฟของประเทศไทย มีหน้าที่รักษาความปลอดภัยของผู้ใช้บริการรถไฟทั่วประเทศ และจับกุมบุคคลที่มีหมายจับตามกฎหมายที่ใช้รถไฟเป็นพาหนะ ก่อตั้งขึ้นในสมัยพระบาทสมเด็จพระจุลจอมเกล้าเจ้าอยู่หัว มีทั้งหมด 5 กองบังคับการ ผู้บังคับการกองบังคับการตำรวจรถไฟคนปัจจุบัน คือ พลตำรวจตรี ปภัชเดช เกตุพันธ์
เทศภักดิ์ นิยมเหตุ
ประวัติ
เทศภักดิ์ (อ่านว่า เทด-สะ-พัก) เกิดในครอบครัวที่มีฐานะดีมาก เมื่อวันอาทิตย์ที่ 3 กันยายน พ.ศ. 2482  ณ บ้านคลองบางหลวง (คลองบางกอกใหญ่ในปัจจุบัน) ชื่อเล่น โหน่ง เดิมใช้นามสกุล เจียมวิจิตร ตามคุณพ่อ ต่อมาเปลี่ยนไปใช้นามสกุลของคุณตาคือ นิยมเหตุ เริ่มเรียนหนังสือที่โรงเรียนราชินี โรงเรียนวชิราวุธวิทยาลัย  โรงเรียนปทุมคงคา และโรงเรียนเตรียมอุดมศึกษา เข้าเรียนระดับอุดมศึกษาในคณะวิศวกรรมศาสตร์ จุฬาลงกรณ์มหาวิทยาลัย ได้เพียงปีเดียวก็ถูกรีไทร์ จึงเดินทางไปศึกษาที่ประเทศอังกฤษอยู่พักหนึ่ง แล้วก็ย้ายไปศึกษาที่ประเทศสหรัฐอเมริกา จนจบ 'สกูล ออฟ เอนจิเนียร์' ที่มิลวอคกี้
ตำรวจรถไฟ
เยอรมนี
Bahnpolizei เป็นอดีตนามของสำนักงานตำรวจรถไฟเยอรมนีตะวันตก และอยู่ภายใต้การควบคุมของ Deutsche Bundesbahn บริษัทรถไฟของรัฐบาลกลาง เจ้าหน้าที่ของ Bahnpolizei มีหน้าที่รับผิดชอบในการสืบสวนในเขตอำนาจของตน, อาชญากรรมของผู้โดยสาร, การก่อการร้าย, การข่มขู่, การพ่นสีบนสถานที่ในเขตอำนาจของตน เช่น สถานีรถไฟ และรถไฟ, การก่อกวนทางสัญญาณ, การโกงตั๋ว, เหตุโจรกรรม, และการขโมยทรัพย์สินส่วนบุคคล, กระเป๋า หรือ สัมภาระ และยังมีการตรวจสอบเหตุรถไฟชนกัน / ยานพาหนะในสังกัด และการปล่อยสารพิษต่อมนุษย์
ใน ค.ศ. 1992 ต่อมา ภารกิจการรักษาความปลอดภัยในสถานีรถไฟถูกควบคุมโดย Bundesgrenzschutz (หน่วยพิทักษ์ชายแดนสหพันธ์) เกิดจากการรวมของหน่วยงาน Bahnpolizei กับหน่วยยามชายแดนสหพันธ์ เข้ารวมกัน ในส่วนของเยอรมนีตะวันออกนั้นได้มีหน่วยงานที่ชื่อว่า Transportpolizei คอยดูแลเหมือนกับตำรวจรถไฟในเยอรมนีตะวันตก ตั้งแต่ ค.ศ. 1990 Bundesgrenzschutz ได้ถูกเปลี่ยนชื่อมาเป็น Bundespolizei (ตำรวจสหพันธ์) เมื่อวันที่ 1 กรกฎาคม ค.ศ. 2005 และหน่วยงานนี้มีเขตอำนาจเต็มในการจัดการ หรือรักษาความปลอดภัยสถานีรถไฟเยอรมนีอย่างสมบูรณ์
เทศภักดิ์ นิยมเหตุ
ประวัติ
เมื่อกลับประเทศไทย เริ่มแปลหนังสือ ชื่อ อเล็กซานเดอร์ บอทท์ส ที่ซื้อกลับมาจากอเมริกา นำบทแรกที่แปลไปหา อาจินต์ ปัญจพรรค์ ซึ่งเป็นบรรณาธิการหนังสือ ไทยโทรทัศน์ ของช่อง 4 ในขณะนั้น อาจินต์แนะว่าให้ส่งไปลง ชาวกรุง และแนะนำให้รู้จัก นพพร บุณยฤทธิ์ บรรณาธิการนิตยสารชาวกรุงด้วย ซึ่งก็ได้ลงเรื่อยๆ จนกระทั่งหยุดแปล ต่อมาไปสมัครเป็นล่ามให้นักข่าวหนังสือพิมพ์ บางกอกเวิร์ลด์ และได้รับตำแหน่งนักข่าวกีฬา จนได้เลื่อนขึ้นเป็นบรรณาธิการข่าวกีฬา แต่ทำอยู่ไม่นานก็ลาออกไปทำงานให้สำนักงานข่าวสารอเมริกันประจำประเทศไทย หรือ 'ยูซิส' (USIS) ทำหน้าที่แปลข่าววิทยุ โดยรับฟังวิทยุ 'เสียงจากอเมริกา' ซึ่งส่งจากอเมริกาผ่านสถานีถ่ายทอดที่ฟิลิปปินส์ อัดเทปไว้ จากนั้นก็ถอดเทปภาษาอังกฤษแปลเป็นภาษาไทยเพื่อส่งไปตามสถานีวิทยุและโทรทัศน์ต่างๆ ในประเทศไทย
นอกจากงานแปลหนังสือแล้ว เทศภักดิ์ได้เขียนเรื่องสั้นและบทความไว้หลายชิ้น เช่น 'ยังเหมือนเมื่อวานซืน' ซึ่งลงในหนังสือครบ 30 ปี ของ ต.อ. รุ่น 18
ตำรวจรถไฟ
เวียดนาม
มีหน่วยงานที่รับผิดชอบในประเทศเวียดนาม คือ กรมตำรวจจราจรเวียดนาม ซึ่งเป็นส่วนหนึ่งของกระทรวงรักษาความปลอดภัยสาธารณะ ร่วมกับสำนักงานควบคุมและรักษาความปลอดภัยของรถไฟ สำนักงานมีหน้าที่รักษาทางรถไฟ, ตรวจสอบมาตรฐานรถไฟ และรักษาความปลอดภัยในบริเวณสถานีรถไฟ
เทศภักดิ์ นิยมเหตุ
ประวัติ
งานที่เทศภักดิ์ชอบรองมาจากงานแปลหนังสือก็คือการแข่งรถแบบแรลลี่ ซึ่งเขาร่วมกับทักษพล เจียมวิจิตร ผู้เป็นน้องชาย ทำการแข่งขัยในยุคบุกเบิกของการแข่งขันรถแรลลี่ในเมืองไทย ทำผลงานได้ดีระดับคว้าถ้วยรางวัลชัยชนะไปครองหลายครั้ง เคยให้สัมภาษณ์ว่า "..แรกๆ ผมก็ลงทุนเอง เอารถของตัวเองลงแข่ง ปรากฏว่าไม่ไหว ต้องซ่อมกันเยอะ ต่อมาก็ไปเข้าทีมของรถซูบารุ (สยามกลการ) พอมีสปอนเซอร์ก็แข่งกันบ่อย ได้ถ้วยมาหลายใบ บางใบก็ยังวางอยู่ที่อาคารแสดดำ.."
ผลงาน
หนังสือแปล 10 เล่ม
ขุนพันธ์ 3
ขุนพันธ์ 3 (Khun Pan 3) เป็นภาพยนตร์ไทยแนวแอคชั่นจากค่ายสหมงคลฟิล์ม อินเตอร์เนชั่นแนล ภาคต่อของ ขุนพันธ์ ที่ออกฉายในปี พ.ศ. 2559 และ ขุนพันธ์ 2 ที่ออกฉายในปี พ.ศ. 2561 จากการกำกับของก้องเกียรติ โขมศิริ นำแสดงโดยอนันดา เอเวอริ่งแฮม มาริโอ้ เมาเร่อ และภาคิน คำวิลัยศักดิ์ ออกฉายครั้งแรกในวันที่ 1 มีนาคม พ.ศ. 2566
โดยในวันอาทิตย์ที่ 30 ตุลาคม พ.ศ. 2565 ก้องเกียรติพร้อมด้วยอนันดาและมาริโอ้ได้ไปให้สัมภาษณ์เกี่ยวกับภาพยนตร์เรื่อง ขุนพันธ์ 3 ภายในงาน Thailand Comic Con 2022 พร้อมกับเปิดตัวทีเซอร์ตัวอย่างแรกของภาพยนตร์ และได้มีการจัดฉายภาพยนตร์เรื่อง ขุนพันธ์ 3 รอบปฐมทัศน์เมื่อวันที่ 27 กุมภาพันธ์ พ.ศ. 2566 ที่โรงภาพยนตร์พารากอนซีนีเพล็กซ์ สยามพารากอน
นักแสดงนำ
นายตำรวจมือปราบผู้พิชิต 4เสือร้ายภาคกลางและ จอมโจรแห่งหุบเขาบูโด สัญลักษณ์แห่งความยุติธรรม อันริบหรี่ในสังคมไทย เจ้าของดาบแดงเหล็กพระยาพิชัย กริชอาคม และ ปืนสั้นอาคมขลัง ตัวแทนชนรุ่นใหม่ มีเหตุผล หนักแน่นในเป้าหมาย ต้องการที่จะเปลี่ยนแปลงชีวิตของคนที่ถูกสังคมตราหน้าว่าเป็นคนเลว พกของขลังอย่าง "พระมเหศวร" ขึ้นชื่อเรื่องความแคล้วคลาดจากอันตราย เสือตัวสุดท้าย ที่เกิดจากความแค้นและแรงพยาบาท จิตใจตกอยู่ในความมืดมน มีความแค้นต่อขุนพันธ์จนถึงขั้นต้องการปลิดชีพด้วยมือของตนเอง เป็นคนใจร้อน กล้าได้กล้าเสีย ตรงไปตรงมา ยืดมั่นในวิถีของลูกผู้ชาย ตาต่อตาฟันต่อฟัน อาศัยปืนลูกโม่คู่และลูกซองสั้นในการต่อสู้แบบดุเดือด อดีตเชิ้ดดำที่หลบหนีจากการจำคุก มาช่วยเหลือขุนพันธ์หรือเสือบุตร์ เพื่อนร่วมสาบาน หมอหญิงหนึ่งเดียวแห่งชุมโจรเชิ้ตขาว เป็นเสมือนอีกมันสมองให้กับเสือมเหศวร เพื่อนร่วมอุดมการณ์และพัฒนาเป็นความรัก ทหารหนุ่มไฟแรง บุตรชายที่เกิดจากภรรยาน้อยของท่านจอมพล ต้องการความเป็นใหญ่และอำนาจบารมี ไม่เชื่อในเรื่องศาสตร์อาคม ภรรยาของขุนพันธ์ สนับสนุนทุกๆความคิดเห็นของสามี
นักแสดงสมทบ
•     รุจรวี จีระเดชากุล รับบท ชบา ลูกสาวเสือคุ้ม แก๊งโจรชุดดำ
ภรรยาเสือเจิด ที่เติบโตในชุมโจร
นักแสดงรับเชิญ
ชายใบ้ผู้ว่องไวดุจลิงลม ต้องการที่จะนำพาชีวิตของเขาไปพบกับความสุข วิญญาณโจรที่ได้มาช่วยขุนพันธ์ มีความสามาถในการหยุดการเคลื่อนไหวและปล่อยคลื่นสะท้อนพลัง อาศัยพลังจากคาถาตวาดฟ้าหิมพานต์ อดีตคือจอมพลเสือผู้ทรงบารมีแห่งสุพรรณ เสียชีวิตจากการถูกนายตำรวจสังหารจนเสียชีวิตด้วยค้อนปอนด์และผ้าถุงที่เปื้อนประจำเดือนเพศหญิงทำให้อาคมเสื่อม วิญญาณโจรที่ได้มาช่วยขุนพันธ์ มีความสามารถในการดูดกลืนพลังชีวิตและสิ่งของอาคม อาศัยพลังจากกริช อดีตคือมหาขุนโจรที่ต้องการล้างบางคนโฉดชั่วและคืนความสงบสุขให้ชาวบ้าน แต่สุดท้ายศรัทธาที่มีต่อเจ้านายก็ถูกหักหลังโดยเจ้านายผู้กระหายในอำนาจและบารมี ตำรวจที่ยึดมั่นในความถูกต้องแต่สุดท้ายก็ต้องแพ้ให้กับอำนาจของผู้มีอิทธิพล
อิทธิ พลางกูร
วัยเด็ก
อิทธิฉายแววนักดนตรีตั้งแต่ยังเด็ก และสามารถเล่นเพลงของจิมมี เฮนดริกซ์ และวง ครีม ซึ่งถือว่าเล่นยากมากได้ตั้งแต่อยู่ชั้นม.ต้น ต่อมาเมื่อเรียนม.ปลาย ที่โรงเรียนสาธิตมหาวิทยาลัยเชียงใหม่ จึงได้ตั้งวงดนตรีเป็นครั้งแรกโดยใช้ชื่อว่าวง เดอะ สตรีม โดยได้ขึ้นแสดงเพลง Old Turkey Buzzard ของ Jose Faliciano ในงานของโรงเรียน ซึ่งเพลงดังกล่าวเป็นเพลงประกอบภาพยนตร์เรื่อง McKenna's Gold หรือขุมทองแม็คเคนน่าที่โด่งดังมากในเมืองไทย นอกจากนี้ยังเล่นเพลงของเดอะ บีทเทิลส์ และวงครีม
สมาชิกวงเดอะเบลสส์
อิทธิเข้าสู่วงการเพลงด้วยการเป็นสมาชิกวง "เดอะ เบลสส์" ซึ่งเป็นการออดิชั่นเพื่อหางานดนตรีเล่นประจำตามไนท์ คลับ มีสมาชิกยุคเริ่มแรกคือ สุรสีห์ อิทธิกุล ในตำแหน่งมือกีตาร์, สมชาย กฤษณะเศรณี ตำแหน่งมือเบส, โชด นานา มือกลอง และไพบูลย์เกียรติ เขียวแก้ว(ปั่น) เป็นนักร้องนำ โดยอิทธิ พลางกูร รับหน้าที่เล่นกีตาร์ พร้อมทั้งได้ปรับเปลี่ยนสไตล์การเล่นให้เบาลงเพื่อให้สามารถเล่นกับโรงแรมหรูๆ ได้
ต่อมาเมื่อ สุรสีห์, ไพบูลย์เกียรติ และ สมชาย ได้แยกตัวออกไป จึงเปลี่ยนสมาชิกในวงเป็น ธนิต เชิญพิพัฒธนสกุล ในตำแหน่งมือกลองและร้องนำ, วิวัฒน์ ไชยเจริญ ซึ่งเป็นอดีตสมาชิกวงแกรนด์เอ็กซ์ในยุคแรก มาเป็นสมาชิกในตำแหน่งเปียโน, นพดล กมลวรรณ อดีตสมาชิกวง เดอะ ฟ็อกซ์ มาเล่นในตำแหน่งคีย์บอร์ดและซินธิไซเซอร์, สมบัติ พรหมมา อดีตนักดนตรีวงมุกดาพันธ์ ในตำแหน่งเครื่องเป่า , เกรียงไกร จิตตาโภคา ในตำแหน่ง กีตาร์เบส นอกจากนี้ยังได้ จารึก วิริยะกิจ หนึ่งในนักร้องที่ได้รับฉายาว่าเอลวิส เมืองไทย มาเป็นนักร้องหลักให้กับวง
วงเดอะ เบลสส์ ออกผลงานเพลงไทยชุดแรก เป็นอัลบั้มพิเศษ โดยเป็นการนำบทเพลงแนวโฟล์คซองคำเมือง จากอัลบั้ม โฟล์กซองคำเมือง อมตะ 1 และ 2 ของจรัล มโนเพ็ชร และเพลง คำวิงวอน โดยต้นฉบับของ สมบูรณ์ บุญโรจน์ มาทำดนตรีใหม่ในแนวเพลงดิสโก้ ชื่ออัลบั้ม คำเมืองดิสโก้ สังกัดค่ายชัวร์ออดิโอ
ต่อมาในปี พ.ศ. 2526 ซึ่งเป็นยุคที่เพลงไทยกำลังเฟื่องฟู เดอะ เบลสส์ ได้ออกสตูดิโออัลบั้มที่เป็นผลงานของตัวเองชุดแรกในชื่อ หัวใจขายขาด สังกัดห้องอัดเสียงทอง ซึ่งมีอุกฤษฏ์ พลางกูร พี่ชายของอิทธิ เป็นผู้บริหารและควบคุมการบันทึกเสียงในขณะนั้น มีเพลงฮิตอย่าง หัวใจขายขาด ซึ่งเป็นเพลงเก่าของสุเทพคอรัส แนวร็อค แอนด์ โรล ร้องโดย ธนิต และเพลง เมื่อใดฉันไร้รัก เพลงช้าที่โดดเด่นมาก จากการร้องของอิทธิ โดยอัลบั้มนี้ได้ สุรพล โทณะวณิก มาเขียนคำร้อง
ในนามศิลปินเดี่ยว
อิทธิ พลางกูรได้รับการชักชวนจาก สุรชัย เชษฐโชติศักดิ์ หรือ เฮียฮ้อ ให้ออกอัลบั้มชุดแรกในปี พ.ศ. 2531 ชื่อชุด "ให้มันแล้วไป" กับสังกัดอาร์.เอส.โปรโมชั่น กรุ๊ป และเพียงแค่อัลบั้มแรกก็ประสบความสำเร็จสุดขีด โดยถือเป็นอัลบั้มที่ประสบความสำเร็จอย่างสูงของวงการเพลงไทยด้วยยอดขายกว่า 700,000 ตลับ โดยเพลงที่ได้รับความนิยมอย่างมากคือ ให้มันแล้วไป และ เก็บตะวัน ซึ่งแต่งโดย ธนพล อินทฤทธิ์ ซึ่งต่อมาเพลงนี้ได้กลายเป็นเพลงยอดนิยมมาตราบจนปัจจุบัน และเป็นเสมือนสัญลักษณ์ประจำตัวของอิทธิ  โดยมิวสิกวิดีโอเพลงนี้ได้ ปรัชญา ปิ่นแก้ว เป็นผู้กำกับ  ซึ่ง 2 เพลงดังกล่าวฮิตติดชาร์ตอันดับหนึ่งเกือบทุกสำนัก นอกจากจะประสบความสำเร็จทางยอดขายแล้ว มิวสิกวิดีโอเพลง เก็บตะวัน ก็ยังได้รับรางวัลโทรทัศน์ทองคำ ชนะเลิศ สาขามิวสิกวิดีโอดีเด่น อีกด้วย   นอกจากนี้ยังมีเพลงฮิตอื่นๆ เช่น ยังจำไว้ ซึ่งแต่งทำนองโดย ธนิต เชิญพิพัฒธนสกุล อดีตสมาชิก วงเดอะ เบลสส์ ที่มารับหน้าที่โปรดิวเซอร์ร่วม   แต่น่าสังเกตว่าเพลงนี้มีทำนองและดนตรีเหมือนกับเพลง 何の矛盾もない (Nanno Mujun Monai) ของ Tsuyoshi Nagabuchi จากอัลบั้ม License ที่ออกมาก่อนหน้านั้นหนึ่งปีแทบทุกประการ
ปี พ.ศ. 2532 อิทธิได้ออกอัลบั้มชุดที่ 2 กับทางอาร์.เอส. โดยใช้ชื่ออัลบั้มว่า ไปต่อไป โดยมีเพลง ไปต่อไป,กายช้ำ และ อย่าเอ่ยคำว่ารัก เป็นเพลงฮิตประจำคลื่นวิทยุ
ปี พ.ศ. 2533 ออกอัลบั้ม อิทธิ 3 เวลา และสร้างความฮือฮาด้วยการนำเทียรี่ เมฆวัฒนา จากวงคาราบาวมาร่วมงานด้วยในเพลง กาลเวลา และเพลงเราสามคน ซึ่งเป็นเพลงที่ได้รับความนิยมต่อเนื่องข้ามปี โดยมิวสิกวิดีโอเพลงนี้โด่งดังอย่างมาก เพราะได้ดาราดังในยุคนั้นมาร่วมแสดงถึง 3 คน ได้แก่ ขจรศักดิ์ รัตนนิสสัย, วินิจ เลิศรัตนชัย และ เปิ้ล ปาริกา เทพสุขดี มาร่วมแสดง ก่อนที่ เปิ้ล จะมีผลงานเพลงในนามวงมะลิลา บราซิลเลี่ยน ในอีกระยะเวลาถัดมาไม่นานนัก
ปี พ.ศ. 2535 อิทธิออกอัลบั้มชุดที่ 4 ชื่อชุดว่า ป้ายแดง แม้ว่าจะห่างหายจากอัลบั้มที่แล้ว 2 ปี แต่ก็ยังได้รับความนิยมเช่นเดิม และอัลบั้มนี้มีเพลงฮิตคือฟ้า...ดอกไม้และเธอ ,อย่าทนอีกเลย ซึ่งได้ริสา หงษ์หิรัญ และอรรถชัย อนันตเมฆ มาแสดงมิวสิกวิดีโอร่วมกัน  ตลอดจนเพลง เข้าใจหน่อย (โอ๊ย) ที่ได้อุดม แต้พานิชมาเล่นเป็นพระเอกมิวสิกวิดีโอ และเพลง รอยร้าว ซึ่งเป็นเพลงฮิตที่ยังได้ยินอยู่จนถึงทุกวันนี้  โดยเป็นอัลบั้มชุดสุดท้ายที่ทำการบันทึกเสียงที่ แจม สตูดิโอ เพราะทางต้นสังกัดอาร์เอสได้เปิดห้องอัดเสียงเองแล้ว
ปี พ.ศ. 2536 อิทธิ พลางกูร เข้าห้องอัดเสียงอาร์เอส เพื่อออกอัลบั้ม อิทธิ 5 กำลัง D โดยมีเพลงทรมาน เป็นเพลงที่ใช้โปรโมตอัลบั้ม และทำเป็นมิวสิกวิดีโอแสดงโดย พีท ทองเจือ และ จริยา แอนโฟเน่
ปี พ.ศ. 2538 อิทธิ มีอัลบั้มรวมฮิต รวมฮิต เก็บตะวัน โดยมีการเพิ่มเพลงใหม่คือ รู้นะ..คิดอะไรอยู่ โดยได้จักรกฤษณ์ อำมะรัตน์เล่นเป็นพระเอกมิวสิกวิดีโอ  ปีต่อมาได้ออกอัลบั้ม อิทธิ 6 ปกขาว  มีเพลงที่ได้รับความนิยมคือ ปกขาว,น้ำในตา ที่ได้ ฉัตรชัย เปล่งพานิช มาเล่นเป็นพระเอกมิวสิกวิดีโอร่วมกับ กุลสตรี ศิริพงษ์ปรีดา และ กรรชัย กำเนิดพลอย และได้ สร่างศัลย์ เรืองศรี หรือหนู มิเตอร์ มาช่วยเล่นกีตาร์ นอกจากนี้อิทธิยังทำงานเบื้องหลัง เป็นโปรดิวเซอร์ควบคุมการผลิตผลงานของศิลปินในสังกัดเดียวกันอีกหลายคน เช่น อริสมันต์ พงศ์เรืองรอง, เรนโบว์ (พีระพงษ์ พลชนะ) เป็นต้น
ในปี พ.ศ. 2540 อิทธิได้ออกอัลบั้มรวมฮิตชื่อว่า Heart Hits โดยเพิ่มเพลงใหม่เข้ามา 2 เพลงคือเพลง ฝันร้าย และเพลง ไม่ต้องขอบใจ ต่อมาในปีเดียวกันอิทธิได้ลาออกจากอาร์เอส มาตั้งค่ายเพลงของตัวเองชื่อ มิวสิก ออน เอิร์ธ โดยมี เอ็มจีเอ ดูแลด้านการตลาด พร้อมกับได้ออกอัลบั้มของตัวเองคู่กับเทียรี่ เมฆวัฒนา ในชื่อชุด ฮาร์ท แอนด์ โซล  มีเพลงที่ได้รับความนิยม คือ ''ในกำมือ, ผัดฟัก... ฟักผัด, ฆ่าไม่ตาย, คนดีในชีวิต เป็นต้น และได้ออกอัลบั้มชุด อันปลั๊ก เชดส์ ออฟ เลิฟ โดยนำเพลงในอัลบั้มชุดก่อนๆ ของตนเองและเพลงสากลในอดีตเช่น Reflection Of My Life ของ Marmalade, Still In Love With You ของ Sherbet และ Angelina'' ของ Rosetta Stone มาขับร้องและทำดนตรีใหม่ในแนวอคูสติกซึ่งก็นับว่าประสบความสำเร็จพอควร
ปีต่อมาทางค่ายได้ออกอัลบั้มรวมเพลงที่ร้องโดยศิลปินในค่ายออกมาในชื่อชุด แค่บอกลา/ใต้แสงจันทร์ โดยอิทธิ พลางกูร ร้องเพลงใหม่ 1 เพลง คือเพลง แค่บอกลา แต่ไม่ประสบความสำเร็จ และผลงานของศิลปินคนอื่นในค่ายที่ออกตามหลังมาก็ไม่ประสบความสำเร็จด้วยเช่นกัน ทำให้ต้องปิดค่ายไปในระยะเวลาต่อมาไม่นาน
ช่วงบั้นปลายชีวิต
ในกลางปี พ.ศ. 2545 อิทธิ พลางกูร ปรากฏเป็นข่าวโด่งดังในสังคม เมื่อพบว่าเป็นโรคมะเร็งในลำไส้ใหญ่ขั้นรุนแรงแล้ว โดยที่เจ้าตัวไม่รู้ตัวมาก่อน มารู้ตัวก็ต่อเมื่อวันหนึ่งเกิดเลือดไหลจากทวารหนักอย่างรุนแรงจนเจ้าตัวหมดสติ เพื่อนข้างห้องซึ่งอยู่อพาร์ตเมนต์เดียวกันเป็นผู้นำส่งโรงพยาบาล ซึ่งอิทธิได้เผยว่า ตนเองเป็นคนชอบรับประทานน้ำอัดลมกับไอศกรีมอย่างมาก โดยเฉพาะน้ำอัดลมสามารถดื่มแทนน้ำได้เลยทีเดียว หลังจากผ่าตัดเมื่อวันที่ 14 ตุลาคม 2545 อิทธิก็มีร่างกายซูบผอมอย่างเห็นได้ชัด
ต่อมาทางอาร์.เอส.โปรโมชั่น ต้นสังกัดเก่าก็ได้ให้ความช่วยเหลือกับอิทธิและครอบครัว โดยการให้อิทธิ พลางกูรออกอัลบั้มอีกชุด ในชื่อชุดว่า เวลาที่เหลือ โดยมีเพลงที่ใช้โปรโมตคือเพลงสะดวกโยธิน และ เพลง เจ็บจะตาย และทำอัลบั้มชุดพิเศษที่รวมเอานักร้อง ศิลปินในค่ายมาร้องเพลงของอิทธิขึ้นมาใหม่ ในชื่อชุด "A Tribute To อิทธิ พลางกูร" และได้จัดคอนเสิร์ตใหญ่ขึ้นมาในวันที่ 30 ตุลาคม พ.ศ. 2547 ที่อินดอร์ สเตเดี้ยม หัวหมาก ซึ่งอิทธิ ได้ขึ้นแสดงและร้อง 3 เพลง คือ เพลง กาลเวลา ร่วมกับเทียรี่ เมฆวัฒนา เพลง ไม่ธรรมดา ร่วมกับอุกฤษฎ์ พลางกูร พี่ชายของอิทธิเอง และเพลงสุดท้ายคือ ยังจำไว้ ที่อิทธิร้องเดี่ยวและสะกดผู้ชมทั้งงาน พร้อมกันนี้ภรรยาพร้อมลูก ๆ ก็ได้ขึ้นเวทีแสดงด้วย โดยเพลง ยังจำไว้ ถือเป็นเพลงสุดท้ายในชีวิตที่อิทธิ พลางกูร ร้องเดี่ยวต่อหน้าผู้ชม
การเสียชีวิต
ในวันที่ 9 พฤศจิกายน พ.ศ. 2547 อิทธิ พลางกูร ได้เข้ามารักษาตัวที่โรงพยาบาลบางโพโดยมีอาการไข้สูง และอ่อนเพลีย แพทย์พบว่าแบคทีเรียในลำไส้ใหญ่ได้กระจายไปตามกระแสเลือด และพิษจากแบคทีเรียทำให้การไหลเวียนของเลือดล้มเหลว จากนั้นแพทย์ได้นำอิทธิเข้าห้องไอซียู แต่อิทธิก็ยังมีไข้ต่อเนื่องมาตลอดตั้งแต่วันที่ 9-10 พฤศจิกายน จนกระทั่งวันที่ 11 พฤศจิกายน 2547 เวลา 9.00 น. ก็มีอาการทรุดหนัก หายใจไม่สะดวกจนต้องใช้เครื่องช่วยหายใจ ซึ่งแพทย์ได้ช่วยปั๊มหัวใจจนชีพจรเต้นขึ้นมาอีกครั้ง ต่อมาเวลา 14.50 น. หัวใจก็ล้มเหลวและหยุดเต้นอีกซึ่งแพทย์ได้พบว่ามะเร็งได้แพร่กระจายไปในอวัยวะทุกส่วนแล้ว รวมถึงสมองด้วย จากนั้นแพทย์ก็ได้ช่วยปั๊มหัวใจอีกและใส่เครื่องหายใจช่วย แต่ในที่สุดก็ไม่สามารถช่วยชีวิตไว้ได้ โดยอิทธิได้สิ้นลมหายใจเมื่อเวลา 16.00 น.
งานศพของอิทธิทำการบำเพ็ญกุศลที่วัดพระศรีมหาธาตุวรมหาวิหาร เขตบางเขน กรุงเทพมหานคร มีพิธีพระราชทานเพลิงศพในวันที่ 17 พฤศจิกายน ปีเดียวกัน
ชีวิตส่วนตัว
อิทธิ พลางกูร สมรสกับ นางชาญดา ลียะวณิช มีบุตรด้วยกันทั้งหมด 3 คน คือ ญาดา, เขมิกาวราลี และ ภริชญา พลางกูร
ติม กรึล
ตีโมตี ไมเกิล กรึล (Timothy Michael Krul; เกิด 3 เมษายน ค.ศ. 1988) เป็นนักฟุตบอลชาวดัตช์ ปัจจุบันเล่นในตำแหน่งผู้รักษาประตูให้กับนอริชซิตี
ในฟุตบอลโลก 2014 รอบ 8 ทีมสุดท้าย นัดที่เนเธอร์แลนด์พบกับคอสตาริกา ภายในเวลา 90 นาที และทดเวลาพิเศษออกไปรวมเป็น 120 นาที ไม่มีทีมไหนที่สามารถทำประตูได้ ก่อนหมดเวลาพิเศษ ลูวี ฟัน คาล ผู้จัดการทีมเนเธอร์แลนด์ ได้ตัดสินใจเปลี่ยนตัวผู้รักษาประตูจากยัสเปอร์ ซิลเลิสเซิน ผู้รักษาประตูมือหนึ่งซึ่งทำหน้าที่มาตลอด 120 นาที ออก แล้วให้กรึลลงไปทำหน้าที่แทนเพื่อที่จะตัดสินกันที่การดวลลูกจุดโทษโดยเฉพาะ เนื่องจากซิลเลสเซินประสบการณ์ยังน้อยและรูปร่างเล็กกว่า ทั้งที่กรึลมีประสบการณ์การเล่นให้กับทีมชาติเพียงแค่ 5 ครั้งเท่านั้น และผลปรากฏว่าเนเธอร์แลนด์เป็นฝ่ายเอาชนะไปได้ 4-3 ประตู ซึ่งกรึลสามารถที่จะปัดลูกจุดโทษของทางฝ่ายคอสตาริกาได้ถึง 2 ลูก
ในพรีเมียร์ลีกฤดูกาล 2015–16 นัดที่ 3 ของฤดูกาล ที่นิวคาสเซิลยูไนเต็ดเป็นฝ่ายบุกไปเยือนแมนเชสเตอร์ยูไนเต็ดที่สนามโอลด์แทรฟฟอร์ด ก่อนหน้านั้นแมนเชสเตอร์ยูไนเต็ดชนะติดต่อมาแล้ว 2 นัด ผลการแข่งขันปรากฏว่าเสมอกันไป 0-0 ประตู โดยกรึลเล่นได้อย่างโดดเด่นสามารถป้องกันลูกยิงของผู้เล่นแมนเชสเตอร์ยูไนเต็ดได้หลายต่อหลายครั้ง
แต่หลังจากนั้นไม่นาน ในฟุตบอลยูโร 2016 รอบคัดเลือก กรึลได้ลงเล่นให้กับทีมชาติ และได้รับบาดเจ็บที่เอ็นหัวเข่า ทำให้ต้องหยุดพักรักษาตัวตลอดทั้งฤดูกาล
ธ ธง (อัลบั้มธงไชย แมคอินไตย์)
ธ ธง เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2537 ในสังกัด จีเอ็มเอ็ม แกรมมี่ จำนวน 12 เพลง โดยมียอดจำหน่ายเกิน 1 ล้านตลับ เป็นอัลบั้มใหม่ในรอบ 3 ปี นับจากอัลบัมพริกขี้หนูในปี 2534 หลังจากที่เบิร์ดหยุดพักงานในวงการบันเทิง 2 ปี โดยอัลบั้ม ธ ธง มีเพลงเด่นคือ เธอผู้ไม่แพ้, เหนื่อยไหม เป็นต้น จากความสำเร็จของอัลบัมดังกล่าว ทำให้เพลง เหนื่อยไหม ได้รางวัลประพันธ์คำร้องยอดเยี่ยมจากงานประกาศผลรางวัลพระพิฆเนศทอง จากความสำเร็จของอัลบัมดังกล่าวทำให้เบิร์ดจะมีคอนเสิร์ตเปิดอัลบั้ม "คอนเสิร์ต ธ ธง กับ เธอ (นั่นแหละ)" จำนวน 2 รอบแล้ว และคอนเสิร์ตแบบเบิร์ดเบิร์ดโชว์ ครั้งที่ 6 โดยใช้ชื่อตอนว่าอยากเห็นท้องฟ้าเป็นอย่างในฝัน จำนวน 16 รอบ จำนวนผู้ชม 32,000 คน รายชื่อเพลงในอัลบั้ม ธ ธง มีดังนี้
เครดิตจากปก
ศิลปิน : ธงไชย แมคอินไตย์
Producer : อนุวัฒน์ สืบสุวรรณ
Production Co-Ordinator : นิติพงษ์ ห่อนาค
Piano : อภิไชย เย็นพูนสุข
Guitar : ชาตรี คงสุวรรณ,ชุมพล สุปัญโญ
Drum : Akai S-3200,Procussion,Alesis D4
Keyboard Programmer & Effect Vocal : อนุวัฒน์ สืบสุวรรณ
Chorus ผู้หญิงยิงเรือ : สุกานดา บุณยธรรมิก,เสาวลักษณ์ ลีละบุตร,อรวรรณ เย็นพูนสุข
Chorus ผู้ชายพายเรือ : ชุมพล สุปัญโญ,อภิไชย เย็นพุนสุข,ธนา ลวสุต
Sound Effect : S-3200
Engineer สู้ไม่ถอย : เวช,หมู,สุริยา
Studio : ศรีสยาม BKK Thailand
ขอรับรองว่าเป็นความจริงทุกประการ
ลงชื่อ สกาวใจ
เอเชียส์เน็กซต์ท็อปโมเดล ฤดูกาลที่ 5
เอเชียส์เน็กซต์ท็อปโมเดล ฤดูกาลที่ 5 เป็นฤดูกาลที่ 5 ของ เอเชียส์เน็กซต์ท็อปโมเดล ที่ต้องการค้นหาสุดยอดนางแบบ เพื่อทำงานในวงการนางแบบ ในระดับมืออาชีพ โดยสาวๆ ที่เข้าแข่งขัน จะต้องมีเชื้อสายของเอเชียเท่านั้น โดยส่วนมากจะมาจากเอเชียตะวันออกเฉียงใต้ ซึ่งในฤดูกาลนี้จะถ่ายทำรายการ ใน ประเทศสิงคโปร์ เริ่มออกอากาศ 5 เมษายน 2560 โดยในฤดูกาลนี้จะยังคงตัดสินโดยการให้คะแนนจากการแข่งขันประจำสัปดาห์และคะแนนจากคณะกรรมการในห้องตัดสินเช่นเดียวกันกับ ฤดูกาลที่ผ่านมา โดยธีมของฤดูกาลนี้ คือ "คาดหวังในสิ่งที่ไม่คาดคิด" (Expect The Unexpected)
ผู้ชนะในฤดูกาลนี้ คือ มอรีน ว็อบเบลวิทซ์ จาก ประเทศฟิลิปปินส์ ซึ่งเธอจะได้รับรถยนต์ ซูบารุ อิมเปรซ่า หนึ่งคัน, ถ่ายภาพแฟชั่นเซ็ทและขึ้นหน้าปกให้กับ นิตยสาร ไนล่อน แม็กกาซีน สิงคโปร์ และเซ็นสัญญานางแบบกับเอเจนซี่ สตอร์ม โมเดล แมเนจเมนท์ ที่ ลอนดอน ประเทศอังกฤษ
การรับสมัคร
การรับสมัครมีทั้งหมด 3 ประเทศ, ตามรายการข้างล่าง: ผู้เข้าแข่งขันได้รับการสนับสนุนนอกจากนี้ยังจะนำไปใช้สำหรับการแข่งขันออนไลน์ถ้าพวกเขาไม่สามารถที่จะทำให้การปรากฏตัวที่ออดิชั่นสด
ตอนที่ 1 : The Girl Who Got Up and Walked Again
สาวๆทั้งสิบสี่คนของฤดูกาลนี้ ได้เดินทางมาพบกับ คลาร่า จี. ที่ปรึกษานางแบบคนใหม่ พร้อมกับ ซินดี้ บิชอพ กรรมการหลัก ซึ่งซินดี้ ได้แจ้งว่า พวกเธอจะต้องแข่งขันชิงรางวัลกันในขณะนี้เลย โดยจะได้ เพีย วูร์ทซบาค นางงามจักรวาลปี 2015 ชาวฟิลิปปินส์ มาร่วมเป็นกรรมการตัดสินด้วย โดยการแข่งขันจะเป็นการเดินแฟชั่นโชว์ โดยสาวๆจะต้องใส่ชุดชั้นใน เดินออกมาพร้อมกับนายแบบชาย ซึ่งเมื่อไปถึงสุดรันเวย์ กรรมการจะยกการ์ดคำสั่ง ที่พวกเธอจะต้องแสดงท่าทางออกมาดังต่อไปนี้
สาวๆส่วนใหญ่เดินแบบออกมาได้ดี และน่าประทับใจ ในขณะที่ เลย์ลา สะดุดล้มเมื่อเดินมาถึงหน้าคณะกรรมการ อลิเชีย ถูกตำหนิในเรื่องการเดิน และมิญ ตู้ เป็นลมหมดสติเนื่องจากต้องรีบวิ่งกลับมาเปลี่ยนชุด หลังจากเสร็จสิ้นการเดินแบบ สาวๆจึงถูกพามายังบ้านพักสำหรับฤดูกาลนี้ หลังจากที่ได้จับจองที่นอนกันแล้ว พวกเธอจึงได้รับข้อความวิดีโอจากซินดี้ ซึ่งเธอได้แจ้งว่า ในฤดูกาลนี้จะยังคงใช้ระบบคะแนนในการแข่งขัน กับคะแนนในการถ่ายภาพประจำสัปดาห์เช่นเดิม ซึ่งเมื่อผลคะแนนออกมา ปรากฏว่า ชิคิน คือผู้ที่ได้รับคะแนนสูงสุดจากการแข่งขันเดินแบบ และ เลย์ลา คือผู้ที่ได้รับคะแนนต่ำที่สุด
ในห้องตัดสิน กรรมการชอบภาพของ ไฮดี้ และเวโรนิก้า เป็นอย่างมาก มอรีน ได้รับคำวิจารณ์ทั้งในแง่ดีและไม่ดี มิญ ตู้ ได้รับคำวิจารณ์ที่ดีในภาพ และเธอยังได้กล่าวขอโทษกรรมการเกี่ยวกับทัศนคติในระหว่างการถ่ายภาพอีกด้วย และคลาร่า เป็นผู้ที่ได้รับคะแนนรวมสูงที่สุด เธอจึงถูกเรียกชื่อคนแรกในสัปดาห์นี้ ในขณะที่ อลิเชีย ถูกตำหนิว่าควบคุมพลังงานของตัวเองไม่ได้ ซินดี้ ถูกวิจารณ์ว่าท่าโพสดี แต่ตาของเธอดูไม่สื่ออะไรเลย โดโรธี ถูกตำหนิว่า ท่าโพสดูเชย และการแสดงสีหน้ายังดูไม่เข้มแข็งพอ ภาพของเจนนิก้า ไม่เป็นที่ชื่นชอบของคณะกรรมการเลยแม้แต่น้อย ภาพของเลย์ลา ออกมาดูสวยงาม แต่ถูกตำหนิในเรื่องของการที่เธอขาดความมั่นใจในระหว่างการถ่ายภาพ ชิคิน ถูกวิจารณ์อย่างหนักในภาพถ่ายที่ออกมาดูน่าผิดหวัง รวมถึง วาเลรี่ ก็ได้รับคำวิจารณ์ที่ไม่ค่อยดีเช่นเดียวกันว่าการทำงานร่วมกับเธอนั้นยาก แองเจลิก้า ต้องตกเป็นสองคนสุดท้ายจากภาพที่ออกมาไม่เป็นแฟชั่นชั้นสูง และการแสดงสีหน้าที่ดูราบเรียบ รวมถึงกรรมการคิดว่า ภาพที่ได้ในห้องตัดสินเป็นภาพที่โชคช่วยมากกว่า ร่วมกับ นามีธา ที่มีศักยภาพมากในการเป็นนางแบบ แต่ภาพของเธอกลับทำให้กรรมการต้องผิดหวัง สุดท้ายแล้ว เมื่อรวมผลคะแนนออกมา ปรากฏว่า แองเจลิก้า ต้องถูกส่งกลับบ้านเป็นคนแรก
ตอนที่ 2 : The Girl Who is Genetically Blessed
เมื่อกลับถึงบ้านพัก คลาร่า รู้สึกดีใจที่ถูกเรียกชื่อเป็นคนแรกจากการตัดสินในครั้งก่อน ในขณะที่ โดโรธี และเจนนิก้า รู้สึกว่า มอรีน เป็นคนที่ดูเสแสร้ง และไม่จริงใจ ต่อมา สาวๆได้เดินทางมาพบกับ คาร่า จี ซึ่งเธอได้แนะนำให้รู้จักกับ เคย์ เกรซ ลี ผู้ฝึกสอนท่าเต้น เพื่อฝึกสอนการเคลื่อนไหวให้กับสาวๆ ก่อนที่จะแข่งขันชิงรางวัล โดยในสัปดาห์นี้ พวกเธอจะต้องแบ่งกลุ่มกัน เพื่อคิดท่าเต้น และออกมาแสดงทีละกลุ่ม โดยจะให้สิทธิ์ผู้ที่ถูกเรียกชื่อเป็นคนแรก ทั้งสามคน เป็นหัวหน้าทีม เพื่อเลือกสาวๆคนอื่นเข้ามาในกลุ่มของตัวเอง ซึ่งสาวๆได้แบ่งกลุ่ม และได้รับโจทย์การเต้นออกมาดังนี้
ในการแข่งขันนั้น กลุ่มที่หนึ่งทำได้ดี แต่ ไฮดี้ ต้องพยายามอย่างหนัก เมื่อเธอรู้สึกตื่นเต้น จนลืมท่าเต้นที่ซ้อมไว้ ในขณะที่ กลุ่มที่สอง ทำออกมาได้ดีเช่นเดียวกัน และกลุ่มที่สาม ทำให้ คลาร่า และเคย์ เกรซ ลี ประทับใจมากที่สุด จึงเป็นทีมที่ชนะในครั้งนี้ โดยรางวัลที่พวกเธอจะได้รับ คือ การไปทำสปานวดผ่อนคลาย ที่ ร้าน จีน ยิป ลอฟท์ เมื่อกลับถึงบ้านพัก จึงพบว่า พวกเธอแต่ละคนได้รับคะแนนจากการแข่งขันเป็นรายบุคคล โดยโดโรธี ได้รับคะแนนสูงที่สุด และ ไฮดี้ ได้รับคะแนนต่ำที่สุด จึงสร้างความผิดหวัง และทำให้เธอเสียใจเป็นอย่างมาก ในขณะที่ มิญ ตู้ ก็รู้สึกเครียดและกดดันที่ได้รับคะแนนต่ำเช่นเดียวกัน และในขณะที่ สาวๆกำลังรับประทานอาหารอยู่นั้น ได้เกิดความตึงเครียดขึ้น เมื่อ เจนนิก้า เผยว่า เธอรู้สึกไม่พอใจ และรู้สึกว่าไม่ยุติธรรม ที่ มอรีน ได้รับคะแนนสูงกว่าเธอ เนื่องจากเธอคิดว่า มอรีน ทำออกมาได้แย่กว่า
วันต่อมา สาวๆได้เดินทางมาพบกับ คาร่า จี รวมถึง โจเอล ลิม เพื่อถ่ายภาพประจำสัปดาห์กัน โดยโจทย์ในครั้งนี้ คือ การถ่ายภาพเพื่อสร้างรอยยิ้มที่เป็นเอกลักษณ์ของแต่ละคน เพื่อโฆษณาให้กับ ยาสีฟัน คอลเกต ออปติก ไวท์ โดยพวกเธอทุกคนจะได้ถูกเลือกภาพออกมาสี่ช็อทเพื่อให้คณะกรรมการตัดสิน ซึ่งเวลาในการถ่ายจะมีเพียงแค่ห้านาทีเท่านั้น ในการถ่ายภาพ มอรีน, วาเลรี่, เวโรนิก้า, เลย์ลา, ชิคิน, คลาร่า, ซินดี้, อลิเชีย, มิญ ตู้ และโดโรธี ทำออกมาได้อย่างน่าประทับใจ ในขณะที่ เจนนิก้า ถูกตำหนิว่าดูขาดพลังงานและขาดความมั่นใจ นามีธา รู้สึกไม่มั่นใจที่จะต้องโชว์รอยยิ้มของตัวเอง และไฮดี้ ที่ดูยิ้มฝืนๆ และขาดพลังงานที่น่าสนใจ
ในห้องตัดสิน ได้ เมทินี กิ่งโพยม สุดยอดนางแบบจาก ประเทศไทย มาเป็นกรรมการรับเชิญ และ ยู ไซ ผู้กำกับการถ่ายภาพจากฤดูกาลที่แล้ว กรรมการประทับใจกับภาพของ มิญ ตู้, เวโรนิก้า และซินดี้ เป็นอย่างมาก และ โดโรธี ถ่ายภาพออกมาได้อย่างสวยงาม โดยเธอได้บอกเล่าเรื่องราวออกมาจากภาพถ่ายได้อย่างเป็นธรรมชาติ เธอจึงถูกเรียกชื่อเป็นคนแรกในสัปดาห์นี้ อีกทั้ง จะได้เป็นพรีเซนเตอร์ให้กับ ยาสีฟัน คอลเกต ออปติก ไวท์ อีกด้วย ในขณะที่ อลิเชีย, มอรีน และเลย์ลา ได้รับคำวิจารณ์ทั้งในแง่ดีและไม่ดี คลาร่า ถูกวิจารณ์ว่าในภาพ เธอยิ้มจนเห็นเหงือกเยอะเกินไป วาเลรี่และชิคิน ได้รับความเห็นว่า ยิ้มเหมือนกันทั้งหมดในภาพทั้งสี่ช็อท นามีธา ถูกตำหนิว่า มุมหน้าที่ถ่ายในภาพไม่สวย เจนนิก้า ต้องตกเป็นสองคนสุดท้าย จากภาพที่ออกมาดูเป็นนางงามมากกว่านางแบบ และถูกตำหนิอย่างหนักว่า ดูไม่น่าจดจำ ร่วมกับ ไฮดี้ ที่ภาพถ่ายในครั้งนี้ เธอใช้พลังงานมากจนเกินไป จนดูล้น และถูกตำหนิในเรื่องของการหัวเราะในภาพจนทำให้ดูหลังค่อม สุดท้ายแล้ว เมื่อรวมผลคะแนนออกมา ปรากฏว่า ไฮดี้ ได้ถูกคัดออกจากการแข่งขันเป็นคนที่สอง
ตอนที่ 3 : The Girl Who Is a Crybaby
เมื่อกลับถึงบ้านพัก โดโรธี รู้สึกดีใจเป็นอย่างมาก ที่ถูกเรียกชื่อเป็นคนแรกจากการตัดสินในครั้งก่อน และเธอยังได้รับน้ำหอมบุลการี่ โรสโกลด์เดีย เป็นของขวัญเพิ่มเติมอีกด้วย ในขณะที่ นามีธา ก็รู้สึกเสียใจที่ ไฮดี้ ถูกคัดออกจากการแข่งขันด้วยเช่นกัน เนื่องจากพวกเธอทั้งสองคนสนิทกัน ซึ่งในขณะนี้ สาวๆได้แบ่งกลุ่มจากการที่พักในห้องเดียวกัน เป็นกลุ่มสาวดี และสาวร้าย โดยกลุ่มสาวดี จะมี มอรีน, วาเลรี่, เวโรนิก้า, เลย์ลา, มิญ ตู้, คลาร่า และซินดี้ ในขณะที่กลุ่มสาวร้าย จะมี โดโรธี, เจนนิก้า, นามีธา, ชิคิน และอลิเชีย
วันต่อมา ยู ไซ ได้เดินทางมาที่บ้านพักของสาวๆ พร้อมกับแนะนำให้รู้จักกับ เมอร์วิน วี ผู้กำกับฝ่ายศิลป์ จาก จีนยิปส์กรุ๊ปส์ เนื่องจากในสัปดาห์นี้พวกเธอจะได้รับการแปลงโฉม โดย ยู ไซ ให้ โดโรธี ที่ถูกเรียกชื่อเป็นคนแรกในครั้งก่อน มีสิทธิ์ช่วยในการตัดสินใจว่า สาวๆแต่ละคนจะได้รับการแปลงโฉมแบบไหน ซึ่งจะมีให้เลือกสองแบบคือ แบบอ่อนหวาน และแบบน่าทึ่ง หลังจากได้เลือกการแปลงโฉมแล้ว พวกเธอจึงออกเดินทางไปยังร้าน จีน ยิปส์ แฮร์ ซาลอน ซึ่งสาวๆแต่ละคนต่างชื่นชอบและยอมรับกับการแปลงโฉม มีเพียง คลาร่า เท่านั้น ที่รู้สึกเสียใจ และร้องไห้ออกมาตลอดเวลา เนื่องจากต้องถูกตัดผมสั้น เมื่อกลับถึงบ้านพัก พวกเธอจึงพบว่า มีตู้ถ่ายรูปสติกเกอร์ตั้งอยู่ พวกเธอจึงได้ร่วมกันถ่ายภาพกลุ่ม และภาพเดี่ยวกันอย่างสนุกสนาน
การถ่ายภาพในสัปดาห์นี้ พวกเธอถูกพามายัง ทุ่งหญ้าโล่ง เพื่อถ่ายภาพกันในธีม จิตวิญญาณของเสื้อผ้าเดนิม โดยได้ หลิง แทน สุดยอดนางแบบชาวมาเลเซีย มาร่วมเป็นผู้กำกับการถ่ายภาพด้วย ในการถ่ายภาพนั้น ชิคิน, คลาร่า, ซินดี้, มิญ ตู้, โดโรธี, นามีธา และเวโรนิก้า ทำออกมาได้อย่างน่าประทับใจ ในขณะที่ อลิเชีย ถูกวิจารณ์ว่า ดูไม่ค่อยผ่อนคลาย และดูไม่ปลดปล่อยตัวเอง มอรีนและวาเลรี่ ต้องพยายามกันอย่างหนัก เนื่องจากทำออกมาไม่ตรงกับความต้องการของ ยู ไซ เลย์ลา ถูกตำหนิอย่างหนักว่า เธอดูว่างเปล่า และไม่แสดงถึงความรู้สึกใดๆเลยในการถ่ายภาพ และเจนนิก้า ที่โพสแต่ท่าเดิมๆตลอดการถ่ายภาพ
ในห้องตัดสิน กรรมการประทับใจ และชื่นชอบกับภาพถ่ายของ อลิเชีย, มิญ ตู้, โดโรธี และนามีธา เป็นอย่างมาก โดยเฉพาะอย่างยิ่ง ซินดี้ ถ่ายภาพออกมามีพัฒนาการที่ดีขึ้น และกรรมการชื่นชอบกับเรียวขาที่ดูยาวของเธอ เธอจึงถูกเรียกชื่อเป็นคนแรกในสัปดาห์นี้ ในขณะที่ ชิคิน, วาเลรี่ และเวโรนิก้า ได้รับคำวิจารณ์ทั้งดีและไม่ดี คลาร่า ถูกวิจารณ์ว่าในภาพเธอดูน่าเบื่อ และท่าโพสดูไม่มีอะไรแปลกใหม่ เลย์ลา ถูกตำหนิอีกครั้งว่าดูขาดพลังงาน การแสดงออกทางสีหน้าที่ดูหลงทาง และขาดความเชื่อมั่นในตนเอง เจนนิก้า ต้องตกเป็นสองคนสุดท้ายอีกครั้ง จากภาพที่ออกมาดูเก้ๆกังๆ และไม่ขายอะไรเลยในภาพ ร่วมกับ มอรีน ที่ถ่ายภาพออกมาในครั้งนี้ ดูน่าอึดอัด และดูสับสน ซึ่งเมื่อรวมผลคะแนนออกมาแล้ว มอรีน ได้ไปต่อในการแข่งขัน และเจนนิก้า ต้องถูกส่งกลับบ้านเป็นคนที่สาม
ตอนที่ 4 : The Girl Who Learn She was Flawsome
เมื่อสาวๆเดินทางกลับถึงบ้านพัก ซินดี้ รู้สึกดีใจเป็นอย่างมากที่ถูกเรียกชื่อเป็นคนแรกในสัปดาห์ก่อน ในขณะเดียวกัน สาวๆที่อยู่ในห้องสาวร้าย ก็ต่างเศร้าเสียใจที่ เจนนิก้า ถูกคัดออกจากการแข่งขันเช่นเดียวกัน และได้เกิดการโต้เถียงกันขึ้นอย่างรุนแรงระหว่าง มิญ ตู้ และ คลาร่า เนื่องจาก มิญ ตู้ รู้สึกว่า คลาร่า มักจะชอบพูดคุยเสียงดังในตอนดึก จนทำให้เธอนอนหลับพักผ่อนไม่เพียงพอ วันรุ่งขึ้น ในขณะที่สาวๆยังคงนอนหลับพักผ่อนอยู่นั้น แอนเดรีย ชง แฟชั่นบล็อกเกอร์ ที่มีผู้ติดตามใน อินสตาแกรม มากกว่า สองแสนห้าหมื่นคน ได้เข้ามาถ่ายรูปสาวๆในขณะนอนหลับอยู่ ก่อนที่จะปลุกพวกเธอขึ้นมา และแจ้งให้ทราบว่า พวกเธอจะต้องแข่งขันกันถ่ายภาพเซลฟี่ เพื่อนำเสนอถึงตัวตนของตัวเองผ่านทางสังคมออนไลน์ โดยสาวๆได้ถูกแบ่งออกเป็นสี่กลุ่ม ดังนี้
ซึ่งการตัดสินนั้น จะตัดสินจากภาพเซลฟี่แบบรายบุคคล โดยสาวๆต่างแยกย้ายกันออกไปถ่ายภาพตามมุมต่างๆภายในบ้านพัก ซึ่งภาพถ่ายที่องค์ประกอบภาพออกมาโดยรวมถูกใจ แอนเดรีย มากที่สุด คือภาพของ วาเลรี่ เธอจึงเป็นผู้ชนะในครั้งนี้ ทำให้เธอได้รับคะแนนจากการแข่งขันสูงที่สุด ในขณะที่ เลย์ลา ได้รับคะแนนต่ำที่สุด ซึ่งทำให้ มิญ ตู้ ที่สนิทกับ เลย์ลา รู้สึกกังวลแทนเธอเป็นอย่างมาก ต่อมา พวกเธอได้รับข้อความจากซินดี้ ว่าให้ไปดูที่ริมสระว่ายน้ำ เมื่อพวกเธอออกไป จึงพบว่า มีอาหารและเครื่องดื่ม เป็นจำนวนมาก จัดเตรียมไว้ให้แก่พวกเธอ พวกเธอจึงดื่มและรับประทานอาหารกันอย่างสนุกสนาน
วันต่อมา พวกเธอได้เดินทางมาพบกับ ซินดี้ และยู ไซ เพื่อถ่ายภาพประจำสัปดาห์กัน โดยในครั้งนี้ จะเป็นการถ่ายภาพกลุ่มในรถบัส ธีม คือ นางแบบที่ไม่หยุดนิ่ง โดยใช้กลุ่มจากการแข่งขันชิงรางวัล พวกเธอจะต้องถ่ายทอดความแข็งแกร่ง ความมีอิสระ และความเป็นสาวในเมืองใหญ่ออกมา ในการถ่ายภาพนั้น เลย์ลา ถูกตำหนิว่า การแสดงสีหน้าดูโกรธ และดูไม่เชื่อมต่อกับคนอื่นๆ ซินดี้ ต้องพยายามอย่างหนักในการแสดงสีหน้าให้ดูแข็งแกร่ง อลิเชีย ถูก ยู ไซ วิจารณ์ว่า ดูไม่โดดเด่นเท่าคนอื่นๆ มอรีน ต้องพยายามอย่างหนักในการยืดตัวให้ดูสูงขึ้น ในขณะที่ นามีธา และคลาร่า ไม่สามารถเชื่อมต่อระหว่างกันได้ในการถ่ายภาพ
ในห้องตัดสิน ภาพของ อลิเชีย, ชิคิน, มอรีน, เวโรนิก้า, วาเลรี่ และนามีธา ทำให้กรรมการประทับใจเป็นอย่างมาก และ มิญ ตู้ ถ่ายภาพออกมาได้อย่างยอดเยี่ยม และท่าโพสที่ดูโดดเด่นที่สุด เธอจึงถูกเรียกชื่อเป็นคนแรกในสัปดาห์นี้ ในขณะที่ ซินดี้ ได้รับคำวิจารณ์อย่างอบอุ่น แต่ถูกตำหนิว่า ต้องใช้เวลานานมาก กว่าจะได้ภาพที่ดี คลาร่า ถูกตำหนิอย่างหนัก ว่าเป็นจุดอ่อนในภาพ และไม่สามารถควบคุมพลังงานของตัวเองได้ โดโรธี ต้องตกเป็นสองคนสุดท้ายครั้งแรก จากภาพถ่ายที่ออกมาแย่ ดูน่าผิดหวัง และไม่สื่ออะไรเลย ร่วมกับ เลย์ลา ที่ในภาพเธอขาดการนำเสนอตัวตน อีกทั้ง กรรมการยังรู้สึกว่า เธอดูหมดไฟ และขาดความมุ่งมั่นในการแข่งขัน ตรงกันข้ามกับ ศักยภาพการเป็นนางแบบ ที่มีอยู่ในตัวเธออย่างเต็มเปี่ยม เมื่อผลคะแนนรวมเสร็จ ปรากฏว่า เลย์ลา ต้องถูกคัดออกจากการแข่งขันเป็นคนที่สี่
ตอนที่ 5 : The Girl Who Made 'IT' Happen
เมื่อกลับถึงบ้านพัก สาวๆต่างแสดงความยินดีกับ มิญ ตู้ ที่ถูกเรียกชื่อเป็นคนแรกในครั้งก่อน แต่ มิญ ตู้ กลับรู้สึกเศร้าและเสียใจ ที่เลย์ลา ซึ่งเป็นเพื่อนสนิทที่สุดในบ้าน ถูกคัดออกจากการแข่งขัน วันต่อมา พวกเธอได้เดินทางมาพบกับ คาร่า จี และ ซินเดอเซลล่า บล็อกเกอร์สอนการแต่งหน้าชื่อดังชาวอินโดนิเซีย โดยการแข่งขันชิงรางวัลในครั้งนี้ พวกเธอจะต้องถ่ายภาพเพื่อถ่ายทอดเรื่องราวลงในสังคมออนไลน์ ในแบบของสาวเมเบอลีน ให้กับเครื่องสำอาง เมย์เบอลีน นิวยอร์ก คาร่า ได้แบ่งสาวๆออกเป็นสามกลุ่มดังนี้ ในการแข่งขัน สาวๆในแต่ละกลุ่ม ต่างประสบปัญหาที่แตกต่างกันออกไป ในที่สุด กลุ่มที่สาม เป็นกลุ่มที่ถ่ายภาพออกมาได้อย่างมีความคิดสร้างสรรค์ที่สุด พวกเธอจึงได้รับผลิตภัณฑ์เครื่องสำอาง เมเบอลีน นิวยอร์ก มูลค่า 10,000 ดอลล่าร์ เป็นของรางวัล เมื่อกลับถึงบ้านพัก ปรากฏว่า คะแนนจากการแข่งขันนั้น ได้รับเป็นรายบุคคล ซึ่ง ชิคิน ได้รับคะแนนสูงที่สุด ในขณะที่ นามีธา ได้รับคะแนนต่ำที่สุด
การถ่ายภาพในสัปดาห์นี้ พวกเธอจะต้องถ่ายภาพแนวถูกแอบถ่ายจาก ปาปารัซซี่ เป็นสาว อิทเกิร์ล ในแบบฉบับของสาว เมย์เบลลีน นิวยอร์ก ที่ได้รับแรงบันดาลใจมาจาก ตัวแทนสินค้าที่เป็นสุดยอดนางแบบชื่อดัง จีจี้ ฮาดิด ซึ่งสาวๆจะต้องถ่ายทอดลุคส์ที่แตกต่างกัน ดังต่อไปนี้ ในการถ่ายภาพนั้น ได้ แม็ดดี้ รอสส์ มาร่วมเป็นผู้กำกับการถ่ายภาพด้วย ชิคิน,วาเลรี่, โดโรธี, มอรีน ทำออกมาได้อย่างน่าประทับใจ ในขณะที่ ซินดี้, เวโรนิก้า, อลิเชีย, มิญ ตู้, คลาร่า และนามีธา ต้องพยายามกันอย่างหนัก
ในห้องตัดสิน กรรมการประทับใจกับภาพถ่ายของ โดโรธี, ชิคิน และวาเลรี่ เป็นอย่างมาก และ มอรีน ได้ถ่ายภาพออกมาได้น่าทึ่ง อย่างไร้ที่ติ และดูสวยสะดุดตา เธอจึงถูกเรียกชื่อเป็นคนแรกในสัปดาห์นี้ รวมถึง เธอยังจะได้มีโอกาสเป็นส่วนหนึ่งในแคมเปญจน์พิเศษ ร่วมกับ เมย์เบอลีน นิวยอร์ก อีกด้วย ในขณะที่ นามีธา ได้รับคำวิจารณ์ทั้งด้านบวกและลบในภาพของเธอ ซินดี้ ถูกตำหนิในเรื่องของ การแสดงสีหน้าที่ดูราบเรียบ และโดยรวมดูน่าผิดหวัง มิญ ตู้ ทำให้กรรมการผิดหวังกับภาพที่ขาดพลังงาน และดูน่าเบื่อ เวโรนิก้า ถูกตำหนิอย่างหนัก ว่าในระหว่างการถ่ายภาพ เธอกัดกรามตลอดเวลา ทำให้ภาพออกมาดูแข็งทื่อ และดูฝืนๆ คลาร่า ต้องตกเป็นสองคนสุดท้าย เนื่องจาก ภาพถ่ายที่ออกมาแย่ และดูน่าผิดหวัง รวมถึงกรรมการยังรู้สึกว่า เธอมีทัศนคติที่ไม่ดีนักในระหว่างการถ่ายภาพ ร่วมกับ อลิเชีย ที่ในภาพของเธอ มีการแสดงสีหน้าที่ดูอ่อนเกินไป และดูเศร้า ซึ่งไม่ตรงกับลุคส์ของผู้หญิงเก่ง ซึ่งเป็นโจทย์ที่เธอได้รับ เมื่อผลคะแนนรวมออกมา ปรากฏว่า อลิเชีย ได้ถูกคัดออกจากการแข่งขันเป็นคนที่ห้า
ตอนที่ 6 : The Girl Who Has a Dirty Little Secret
เมื่อกลับถึงบ้านพัก สาวๆส่วนใหญ่ต่างแสดงความยินดีกับ มัวรีน ที่ถูกเรียกชื่อเป็นคนแรกในครั้งก่อน ในขณะที่ กลุ่มของนามีธา, โดโรธี และชิคิน รู้สึกว่า ภาพของ วาเลรี่ สมควรที่จะถูกเรียกชื่อเป็นคนแรกมากกว่า วันต่อมา คาร่า จี ได้เข้ามาหาที่บ้านพัก พร้อมกับพา ฟีโอน่า ฟุสซี่ นางแบบสาว ที่เป็นตัวแทนสินค้าของ คอนแทคเลนส์ แอคคิววิว มาแนะนำให้สาวๆรู้จัก โดยการแข่งขันในครั้งนี้ พวกเธอจะต้องแสดงบุคลิก 1 แบบ ที่จะแตกต่างกันไปตามสีของ คอนแทคเลนส์ จากนั้น ก็แต่งหน้าทำผม และเลือกเสื้อผ้า เพื่อถ่ายภาพจากกล้องโพลารอยด์ และเลือกภาพที่ดีที่สุดมา 3ช็อท เพื่อให้ คาร่าและฟีโอน่า ตัดสิน ซึ่งผู้ชนะ จะได้รับ คอนแทคเลนส์ ใช้เป็นเวลาถึงหนึ่งปีเต็ม ซึ่งพวกเธอได้รับลุคส์ที่แตกต่างกันดังนี้
ในการแข่งขัน สาวๆต่างเลือกจับคู่กันเอง และถ่ายภาพให้ซึ่งกันและกัน ซึ่งสาวๆแต่ละกลุ่ม ก็ประสบปัญหาที่แตกต่างกันออกไป สุดท้ายแล้ว โดโรธี เป็นผู้ชนะในครั้งนี้ จากภาพถ่ายที่ออกมาดูสร้างสรรค์มากที่สุด เมื่อผลคะแนนการแข่งขันปรากฏออกมา ได้เกิดความตึงเครียดขึ้น เมื่อ วาเลรี่ รู้สึกว่า โดโรธี ไม่ควรชนะการแข่งขันในครั้งนี้ จึงเกิดการโต้แย้งกันระหว่าง นามีธา, วาเลรี่ และเวโรนิก้า
การถ่ายภาพในสัปดาห์นี้ จะเป็นการถ่ายภาพโฆษณาให้กับ เจลอาบน้ำ นูโทรจีน่า เรนบาธ โดยพวกเธอจะต้องลงไปนอนแช่ และโพสท่าในอ่างอาบน้ำ เพื่อถ่ายทอดความงาม ความมั่นใจ และความสง่างาม โดยจะได้ เอมี่ เช็ง-แบรดชอว์ ผู้เข้าแข่งขันจาก ฤดูกาลที่ 3 และเป็นตัวแทนสินค้าของ นูโทรจีน่า มาให้คำแนะนำแก่สาวๆเพิ่มเติม ซึ่งสาวๆจะได้ถ่ายภาพออกมาตาม เจลอาบน้ำ สูตรที่แตกต่างกันดังนี้
ในการถ่ายภาพ มัวรีน, นามีธา และคลาร่า ทำออกมาได้เป็นอย่างดี ในขณะที่ ชิคิน, โดโรธี, วาเลรี่, ซินดี้, เวโรนิก้า และมิญ ตู้ ต้องติดขัดในช่วงแรก แต่หลังจากนั้นก็พยายามจนทำออกมาได้ดีขึ้น เมื่อกลับถึงบ้านพัก กลุ่มของสาวๆในห้องสาวดี ได้ตัดสินใจที่จะเผชิญหน้ากับ นามีธา อีกครั้ง เมื่อ เวโรนิก้า เผยว่า เธอได้รู้ความลับมาว่า นามีธา ได้ทำผิดกฎของรายการ เนื่องจากเธอได้เชื่อมต่อสัญญาณไวไฟ เพื่อส่งข้อความ ซึ่งพวกเธออยากที่จะให้ นามีธา ได้รับบทลงโทษ ซึ่งในระหว่างที่กำลังพูดคุยกันอยู่นั้น คลาร่า ได้เผยว่า เธอได้บอกกับ นามีธา ก่อนแล้วว่า กลุ่มของวาเลรี่ จะเข้ามาพูดกับ นามีธา ในเรื่องนี้ ทำให้กลุ่มของวาเลรี่ รู้สึกไม่พอใจเป็นอย่างมาก และไม่เชื่อใจ คลาร่า อีกต่อไป ทำให้ คลาร่า ต้องขนย้ายข้าวของ ไปอยู่ในห้องของสาวร้ายแทน